Gerieflik vir besoek aan Baviaanskloof. Sal handig wees as daar 'n paar kombuisbenodigdhede aangevul kan word.
Jansie, ons het dit so baie geniet. Die meeste waarskynlik dat daar geen TV is nie, ons kon tussen die sitrusboorde af stap na die rivier. Laataand het ek buite gesit en koffie drink en die liggie dopgehou van die trekker wat teen die oorkantste bult die sitrusbome besproei met gif. Julle tuin is pragtig en die skilpadboom (olifantboom?) is baie interessant. Ons gaan definitief weer by julle oornag, die Gamtoosvallei is pragtig!
As gevolg van 'n dubbele bespreking misverstand, is ons vroeg deur die eienaar gekontak en i.p.v. Old Pollie by Old Beary ingeboek. Wat 'n aangename verrassing. Die eenheid is groot, met 'n lieflike braai area en alles wat nodig is vir 'n wonderlike verblyf. Ons sal beslis weer daar wil oorbly en meer van die omgewing te besigtig.
Ons het by Old Pollie oorgebly op pad na die Baviaanskloof. Dit is 'n baie gerieflik en op die roete.
Kan hier oorstaan om Patensie en omgewing te verken, of soos ons dit gebruik het as laaste oornagstop voordat jy die Baviaans binne gaan. Die vriendelikheid van die gasheer en sy staaltjies en vertellings oor die omgewing maak dit oorbly soveel meer aangenaam. As jy daar vertrek weet jy dat jy eendag sal terugkom en weer daar bly.
Oor die algemeen het ons lekker gebly. Die gasvryheid is baie goed, maar ons sal verkies om alleen gelaat te word en nie die hele tyd gepla te word nie.